 



REPUBLIKA HRVATSKA 			                 Poslovni broj 3. St-618/2013-74
TRGOVAČKI SUD U ZADRU
Zadar, Dr. Franje Tuđmana 35
                                                   

R E P U B L I K A  H R V A T S K A

Z A K LJ U Č A K 

	Trgovački sud u Zadru, OIB 39670464653, po sutkinji Tini Grgas, u stečajnom postupku nad stečajnim dužnikom-dužnikom pojedincem IVOM PELAJIĆEM, vlasnikom ugostiteljskog obrta MOLINETO u stečaju sa sjedištem u Vodicama, Lička 51, OIB: 34420487086, zastupanom po stečajnom upravitelju Ivici Matasu, dip. iur. iz Šibenika, Put Gimnazije 55, nakon neuspjele prodaje imovine stečajnog dužnika na prvom ročištu za prodaju od 15. veljače 2017., postupajući po prijedlogu stečajnog upravitelja od 24. veljače 2017. za zakazivanje drugog ročišta za prodaju imovine dužnika, 7. ožujka 2017.    

z a k lj u č i o  j e

I. Utvrđuje se vrijednost imovine stečajnog dužnika koja se prodaje u stečajnom postupku i to:

a) nekretnine oznake kat. čest. 115 zgr, zgrada površine 191 m2 upisane u zk. ul. 2646 k.o. Vodice u iznosu od 4.809.943,28 kuna te navedenoj nekretnini pripadajućeg 

b) sustava bazena-akvarija raznih dimenzija u iznosu od 229.000,00 kn, 

s tim da se navedena nekretnina i pokretnine prodaju zasebno po naprijed utvrđenim pojedinačnim cijenama ili zajedno kao jedinstvena uporabna cjelina po cijeni od 5.038.943,28 kuna.  

II. Način prodaje 

1. Nekretnina iz točke I.a) izreke ovog zaključka s pripadajućim joj pokretninama iz 
točke I.b) izreke istog, prodavat će se na usmenoj javnoj dražbi. 

1. Drugo dražbeno ročište za prodaju imovine stečajnog dužnika iz točke I. a) i 
b) izreke ovog zaključka, održat će dana 7. travnja 2017. godine u 10,00 sati u zgradi Stalne službe ovog suda u Šibeniku, Stjepana Radića 81, sudnica broj 212, III. kat. 

III. Uvjeti prodaje

1. Utvrđuje se da nekretnina stečajnog dužnika iz točke I.a) izreke ovog zaključka 
oznake kat. čest. 115 zgr, zgrada površine 191 m2 upisane u zk. ul. 2646 k.o. Vodice, u naravi predstavlja muzej pomorske tradicije s akvarijem i suvenirnicom čija se vrijednost utvrđuje u iznosu od 4.809.943,28 kuna, te da na istoj postoji razlučno pravo-fiducijarno pravo vlasništva upisano u korist razlučnog i stečajnog vjerovnika Jadranske banke d.d. Šibenik.
1. Utvrđuje se da imovina stečajnog dužnika iz točke I.b) izreke ovog zaključka u 
naravi predstavlja sustav bazena-akvarija raznih dimenzija čija se vrijednost utvrđuje u iznosu od 229.000,00 kuna, da na istima postoji razlučno pravo razlučnog vjerovnika Republike Hrvatske, Ministarstva financija-Porezne uprave, Područnog ureda Šibenik te da iste čine jedinstvenu uporabnu cjelinu s nekretninom iz točke I.a) izreke ovog zaključka. 
1. Nekretnina stečajnog dužnika iz točke I.a) izreke ovog zaključka prodaje se kao 
zasebna cjelina po  utvrđenoj vrijednosti-početnoj cijeni u iznosu od 4.809.943,28 kuna ili zajedno s pripadajućim akvarijima s kojima čini jedinstvenu uporabnu cjelinu po početnoj cijeni u iznosu od 5.038.943,28 kuna, s tim da se navedeni akvariji također prodaje zasebno po početnoj cijeni od 229.000,00 kuna ili zajedno s predmetnom nekretninom u kojem slučaju je ukupna početna cijena istih 5.038.943,28 kuna.  
1. Imovina stečajnog dužnika iz točke I.a) i b) izreke ovog zaključka slobodna je od 
osoba i stvari.
1. Imovina stečajnog dužnika  iz točke I.a) i b) izreke ovog zaključka opterećena je 
naprijed navedenim razlučnim pravima. 
1. Pravo sudjelovanja na usmenoj javnoj dražbi imaju sve domaće pravne i fizičke 
osobe kao i inozemne osobe pod zakonskim uvjetima, a koje su prethodno uplatile jamčevinu i dostavile dokaz o uplati jamčevine te podnijele prijavu za nadmetanje. Prijava za nadmetanje mora sadržavati sve bitne podatke o natjecatelju (ime i prezime odnosno naziv, adresu, sjedište, br. pošte, OIB za fizičke osobe, matični broj iz sudskog registra i OIB za pravne osobe i broj telefona) i točnu oznaku predmeta kupnje.
1. Prijava za nadmetanje i dokaz o uplati jamčevine po ovom oglasu moraju pristići 
stečajnom upravitelju stečajnog dužnika poštom u preporučenoj pošiljci na adresu stečajnog upravitelja Ivice Matasa, dip. iur. iz Šibenika, Put Gimnazije 55, s naznakom: " Prijava za nadmetanje", do dana 5. travnja 2017. u 12,00 sati. 
8. Jamčevina u iznosu od 10 % od početne cijene imovine stečajnog dužnika iz točke 
I.a) i b) izreke ovog zaključka, uplaćuje se na žiro račun stečajnog dužnika otvoren kod Jadranske banke d.d. Šibenik, broj: IBAN: HR8524110061320001038.
9. Kupac imovine stečajnog dužnika iz točke I.a) i b) izreke ovog zaključka dužan je 
uplatiti kupovninu u roku od 15 dana od dana održavanja javne dražbe. Rješenjem o dosudi koje će se donijeti nakon što kupac nekretnine uplati kupovninu, odredit će se brisanje upisanih založnih prava te upisa prava vlasništva u korist kupca. 
10. Porez na promet nekretnine i pokretnina i sve druge troškove vezane za kupnju i 
prijenos imovine stečajnog dužnika snosi kupac.
11. Ponuditeljima čija ponuda ne bude prihvaćena vratiti će se uplaćena jamčevina u 
roku od 8 dana od donošenja odluke o prodaji.
12. Imovina stečajnog dužnika iz točke I.a) i b) izreke ovog zaključka kupuju se po 
načelu «viđeno-kupljeno» te se isključuju sve eventualne naknadne primjedbe.
13. Sve obavijesti o imovini stečajnog dužnika koja je predmet prodaje zainteresirani 
mogu dobiti od stečajnog upravitelja na tel. tel. 022/200-327, 091/2543-878. 

IV. Ovaj zaključak o prodaji imovine stečajnog dužnika iz točke I.a) i b) izreke istog kojim se utvrđuje vrijednost, način, uvjeti, vrijeme i mjesto prodaje iste, objavit će se na mrežnoj stranici e-Oglasna ploča sudova, internetskoj stranici www.stečaj.hr, internetskoj stranici Hrvatske gospodarske komore http://web.hgk.hr/ te javnom glasilu po izboru stečajnog upravitelja.




Obrazloženje

Zaključkom ovog suda poslovni broj gornji od 24. siječnja 2017. utvrđena je vrijednost, način i uvjeti prodaje te je određeno prvo dražbeno ročište za prodaju imovine stečajnog dužnika pobliže označene u točki I. izreke istog  za dan 15. veljače 2017.
S obzirom da za kupnju naprijed navedene imovine stečajnog dužnika nije pristigla niti jedna ponuda, to nije bilo uvjeta za održavanje prvog dražbenog ročišta zbog čega je isto odgođeno. 
Stečajni upravitelj je podneskom od 24. veljače 2017. predložio ovom sudu zakazivanje drugog ročišta za prodaju imovine stečajnog dužnika, zbog čega je sukladno odluci skupštine vjerovnika od 21. listopada 2016. i odredbi čl. 164. st. 4. i 6. Stečajnog zakona  (Narodne novine broj 44/96, 29/99, 129/00, 123/03, 82/06, 116/10, 25/12 i 133/12)  donesena odluka kao u izreci zaključka. 


U Zadru 7. ožujka 2017. 

         
                                         Sutkinja
                                                                                  Tina Grgas 


UPUTA O PRAVNOM LIJEKU:
Protiv ovog zaključka nije dopuštena posebna žalba. 

Dostaviti:                                                                                                                                                                                                     
1. Stečajnom upravitelju Ivici Matasu iz Šibenika, osobno
Razlučnim vjerovnicima:
1. Jadranska banka d.d. Šibenik, neposredno
1. RH, MF-Porezna uprava, Područni ured Šibenik po ŽDO-u u Šibeniku, neposredno
1. Ostalim vjerovnicima, svima putem e-Oglasne ploče ovog suda

[bookmark: _GoBack]
	




